Document ID: 31997D0220

KOMISSION PÄÄTÖS,
tehty 28 päivänä helmikuuta 1997,
villisianlihan tuontiin kolmansista maista liittyvistä eläinten terveyttä ja kansanterveyttä koskevista edellytyksistä ja eläinlääkärintodistuksista (ETA:n kannalta merkityksellinen teksti) (97/220/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kansanterveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan lihan markkinoille saattamisessa 16 päivänä kesäkuuta 1992 annetun neuvoston direktiivin 92/45/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 16 artiklan,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan ja lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (2), sellaisena kuin se on viimeksi muutettuna direktiivillä 96/91/EY (3), ja erityisesti sen 3 artiklan,
sekä katsoo, että
neuvoston päätöksessä 79/542/ETY (4), sellaisena kuin se on viimeksi muutettuna komission päätöksellä 97/160/EY (5), on luettelo kolmansista maista, joista jäsenvaltiot sallivat nautaeläinten, sikojen, hevoseläinten, lampaiden ja vuohien sekä tuoreen lihan ja lihavalmisteiden tuonnin ja sillä rajoitetaan villisian lihan tuontia eräistä maista,
komission päätöksessä 94/86/EY (6), sellaisena kuin se on muutettuna päätöksellä 96/137/EY (7) on luettelo kolmansista maista, joista jäsenvaltiot saavat tuoda luonnonvaraisen riistan lihaa,
villisianlihan tuonti voidaan sallia viejänä toimivan kolmannen maan eläinten tämänhetkisen terveystilanteen perusteella; koska eräissä kolmansissa maissa on esiintynyt klassista sikaruttoa, oli tarpeen saada yksityiskohtainen taudin hävittämissuunnitelma kyseisten kolmansien maiden alueilta kuten jäsenmailta vaaditaan neuvoston direktiivissä 80/217/ETY (8), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla; tietyille maille, joissa taudin esiintymisen vaara on arvioitu todennäköisemmäksi, on asetettava lisäedellytyksiä,
on tarpeen määrätä eläinten terveyteen ja kansanterveyteen liittyvistä edellytyksistä ja eläinlääkärintodistuksista tuotaessa yhteisöön ihmisravinnoksi tarkoitettua villisian lihaa,
on lisäksi mahdollista myöntää vastaavat vakuudet tarjoavia edellytyksiä; kolmas maa voi toimittaa tällaista myöntämistä koskevan ehdotuksen komission harkittavaksi,
uuden todistusjärjestelmän perustamisen jälkeen olisi määrättävä siirtymäajasta sen käyttöönottamiseksi, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava liitteessä A tai B olevassa mallitodistuksessa määrättyjen edellytysten mukaisesti ja vastaavasti komission päätöksen 97/217/EY liitteessä olevan C tai D sarakkeen luettelossa mainituista kolmansista maista tulevan villisianlihan tuonti, lukuun ottamatta teurastuksen sivutuotteita.
2. Edellä tarkoitetun todistuksen on seurattava lähetyksen mukana asianmukaisesti täytettynä ja allekirjoitettuna.
2 artikla
Tätä päätöstä sovelletaan 1 päivästä maaliskuuta 1997.
3 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä helmikuuta 1997.

Labels: 17
5
20
0
3